**Ministru kabineta noteikumu projekta**

**„****Ziemeļu un Baltijas valstu Dziesmu svētku maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Ziemeļu un Baltijas valstu Dziesmu svētku maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ziemeļu un Baltijas valstu Dziesmu svētkus (turpmāk – Svētki) plānots sarīkot laikā no 2015.gada 25.jūnija līdz 2015.gada 28.jūnijamLatvijā – Rīgā, kā arī citās Latvijas pilsētās un novados.  Svētku tradīcija iedibināta 1995.gadā ar mērķi pulcēt kopā Baltijas un Ziemeļvalstu amatierkorus, izkopjot Dziesmu un deju svētku tradīcijai raksturīgo kopdziedāšanu, t.sk. izpildījumā *a cappella,* kura līdz tam bijusi raksturīga tikai Baltijas valstīs, un sekmēt savstarpēju Eiropas kultūras apmaiņu.  Pirmie Svētki notika šīs tradīcijas dibinātāju valstī – Latvijā, Rīgā, kopā pulcējot gandrīz 6000 dziedātāju no Baltijas un Ziemeļvalstīm. Turpmākajos gados Svētki organizēti: Gotlandē, Zviedrijā (1997), Skienā, Norvēģijā (2000), Klaipēdā, Lietuvā (2002), Tartu, Igaunijā (2008), Reikjavīkā, Islandē (2010), Helsinkos, Somijā (2012).  2015.gadā Svētku tradīcijai aprit 20 gadi – šo gadu laikā Svētki sarīkoti visās Svētku tradīcijā iesaistītajās dalībvalstīs un jubilejas gadā tos kārtējo reizi pienākas rīkot Latvijai.  Ņemot vērā to, ka laikā no 2015.gada 1.janvāra līdz 30.jūnijam Latvija ir prezidējošā valsts Eiropas Savienības Padomē, ir plānots Svētku noslēguma koncertu Mežaparka lielajā estrādē, Rīgā sarīkot kā Prezidentūras publiskās diplomātijas un kultūras programmas noslēguma pasākumu Latvijā.  Projekts paredz noteikt Svētku pasākumu ieejas biļešu cenas diviem koncertiem – diriģenta Imanta Kokara piemiņai veltītam koncertam Latvijas Universitātes Lielajā aulā un Svētku Noslēguma koncertam Mežaparka Lielajā estrādē, Rīgā.  Koncertam Latvijas Universitātes Lielajā aulā ieejas biļešu cena noteikta 15 *euro* (piecpadsmit *euro* un 00 centi) apmērā, ņemot vērā zāles ierobežoto pieejamību (sēdvietu kopējo skaitu) un prognozējamo sabiedrības interesi par koncertu. Savukārt Noslēguma koncertam Mežaparka Lielajā estrādē biļešu cenas noteiktas 3 *euro* (trīs *euro* un 00 centi), 5 *euro* (pieci *euro* un 00 centi) vai 10 *euro* (desmit *euro* un 00 centi) – atbilstoši sēdvietu atrašanās vietai dabā. Ieejas biļešu cenas noteiktas pēc iespējas zemākas, lai nodrošinātu pasākuma pieejamību visplašākajai sabiedrībai.  Biļešu cenu kategorijas netiks mainītas, bet ņemot vērā to, ka norišu vietās sēdvietu, sektoru un zonējuma plānojums veidots pēc skatītāju vietu izvietojuma projekta, var tikt aizvērti atsevišķi sektori un rindas biļešu tirdzniecībai, ja notiek izmaiņas, mākslinieciskās un tehniskās koncepcijas realizācijas plānā. Aprēķinot samaksu par pakalpojumu, ir ņemta vērā pasākuma valstiskā nozīmība, tajā iesaistīto iedzīvotāju skaits un no valsts budžeta piešķirto dotācijas un atbalstītāju piešķirto līdzekļu apmērs Svētku pasākumu īstenošanai.  Saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 17.punktu noteikumos par maksas pakalpojumu cenrādi var norādīt maksāšanas kārtību, atvieglojumus, to piemērošanas nosacījumus un citus īpašos nosacījumus.  Lai Svētku ietvaros nodrošinātu Latvijas kā prezidējošās valsts Eiropas Savienības Padomē reprezentāciju, tai skaitā Svētku noslēguma koncertā kā Prezidentūras publiskās diplomātijas un kultūras programmas noslēguma pasākumā Latvijā, Projekta  3.punkts paredz ne vairāk kā 10 % no Svētku norišu vietu pieejamā sēdvietu skaita noteikt Svētku goda viesu un Latvijas kā Eiropas Savienības Padomes prezidējošās valsts pasākumu rīkotāju un dalībnieku ieejas kartēm bez nominālvērtības. Savukārt, ņemot vērā Latvijas pilsētu un novadu pašvaldību ieguldījumu Svētkos, ne vairāk kā 18 % biļešu paredzēts nodot iepriekšējā rezervēšanā pašvaldībām. Tādējādi kopumā publiskajā tirdzniecībā plānots nodrošināt 72 % biļešu, 18 % biļešu iepriekšējā rezervēšanā pašvaldībām un 10 % ieejas kartēm bez nominālvērtības Svētku goda viesiem un Latvijas kā Eiropas Savienības Padomes prezidējošās valsts pasākumu rīkotājiem un dalībniekiem. Svētku rīkotājs Latvijas Nacionālais kultūras centrs izstrādās iekšējo kārtību, kādā veic Svētku ieejas biļešu iepriekšēju rezervāciju un izsniedz ieejas kartes.  Lai nodrošinātu Svētku pasākumu izmaksu segšanu, neradot pārmērīgu slogu valsts budžetam, un balstoties uz līdzšinējo Svētku organizēšanas pieredzi, Svētku dalībvalstis vienojās par to, ka dalības maksa Svētkos Baltijas valstu - Lietuvas Republika un Igaunijas Republika - vienam kora dalībniekam tiek noteikta 20 *euro* (divdesmit *euro* un 00 centi) apmērā, bet dalības maksa Ziemeļu valstu (Dānijas Karaliste, Somijas Republika, Islandes Republika, Norvēģijas Karaliste, Zviedrijas Karaliste) vienam kora dalībniekam tiek noteikta 30 *euro* (trīsdesmit *euro* un 00 centi) apmērā. Dalībvalstis vienojās, ka Latvijas Republikas Svētku dalībnieki no dalības maksas tiek atbrīvoti kā rīkotāji, kuri uzņemas rīkošanas izmaksas.  Ņemot vērā Svētku norises laiku (2015.gada 25.jūnijs – 2015.gada 28.jūnijs) un Projekta 4.punktā paredzēto, ka maksu par maksas pakalpojumiem, kas saistīti ar Svētku pasākumiem, iekasē biļešu operators, kas normatīvajos aktos noteiktajā kārtībā to pārskaitīs Latvijas Nacionālā kultūras centra budžetā, Projekta 5.punkts nosaka, ka noteikumi par Svētku maksas pakalpojumu cenrādi ir spēkā līdz 2015.gada 12.jūlijam. |
| 3. | Projekta izstrādē iesaistītās  institūcijas | Latvijas Nacionālais kultūras centrs, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Baltijas un Ziemeļu valstu tautas mākslas kolektīvu dalībnieki, Latvijas pašvaldības, pasākumu apmeklētāji, valsts viesi un citi interesenti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Iegūtie finanšu līdzekļi par Latvijas Nacionālā kultūras centra sniegtajiem publiskajiem maksas pakalpojumiem tiks izlietoti sniegto publisko pakalpojumu faktisko izmaksu segšanai.  Projektā noteiktās Svētku pasākumu ieejas biļetes cenas ir vienādas vai pat zemākas par līdzīgos pasākumos piemērotajām. Projektā paredzētā ieejas biļešu cenu amplitūda Svētku apmeklētājiem dos iespēju izvēlēties savām iespējām atbilstošāko. Projektā noteiktās dalības maksas ir tautas mākslas kolektīvu dalībniekiem pieņemamas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2015.gads** | | Turpmākie trīs gadi (*euro*) | | |
| 2016. | 2017. | 2018. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 142 850 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 142 850 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 142 850 | 0 | 0 | 0 | 0 |
| 2.1. valsts pamatbudžets | 142 850 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Anotācijas pielikumos sniegtas publisko maksas pakalpojumu cenu kalkulācijas un maksas pakalpojumu ieņēmumu aprēķins. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pakalpojumiem pievienotās vērtības nodoklis netiek piemērots saskaņā ar Pievienotās vērtības nodokļa likuma 3.panta astoto daļu. Lavijas Nacionālais kultūras centrs Svētkus īsteno saskaņā ar Ministru kabineta 2012.gada 18.decembra noteikumos Nr.931 "Latvijas Nacionālā kultūras centra nolikums" noteiktajiem valsts pārvaldes uzdevumiem, kā arī Dziesmu svētku likuma 5.panta trešās daļas 7.punktu, kas nosaka, ka Dziesmu un deju svētku starplaikā notiek citi Dziesmu un deju svētku tradīcijas saglabāšanas un attīstības pasākumi un norises. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Latvijas Nacionālā kultūras centra funkciju ietvaros. |
| 3. | Cita informācija | Nav |

Kultūras ministra p.i.

tieslietu ministrs Dz.Rasnačs

Vīza: Valsts sekretārs S.Voldiņš

15.05.2015. 09:57

1336

L.Ribicka

Tālr.67228985, fakss: 67227405

[Liga.Ribicka@lnkc.gov.lv](mailto:Liga.Ribicka@lnkc.gov.lv)